2K, udgiveren bag BioShock og serier som Grand Theft Auto, bekræfter i denne uge at et nyt BioShock er undervejs. Spillets udvikling varetages af 2K Marin på USA's østkyst, som dog ikke får selskab af seriens oprindelige skaber, Ken Levine, som sidste år trådte fra i forbindelse med lukningen af Irrational Games, som over en længere årrække havde skabt de første hits i serien.

2K bekræfter umiddelbart ikke, til hvilke formater spillet vil udkomme, ej heller om spillet eksempelvis udkommer næste år.

Læs også: Spil Bioshock Infinite på denne her Steampunk pc

Strauss Zelnick, chef for 2K, har udtalt at man betragter BioShock som et franchise lig GTA, hvilket vil sige, at der satses stort på løbende nyudgivelser i serien, selvom formen ikke vil kopiere de årlige udgivelser set med eksempelvis Battlefield eller Call of Duty.

Det seneste spil i serien, BioShock Infinite, udkom tilbage i 2013 – Læs vores anmeldelse her.